কংগ্ৰেছৰ পৰা মানুহ গুচি নাযায়, খেদি দিয়েঃ কিৰিপ চলিহা\nকংগ্ৰেছৰ অভ্যন্তৰীণ কাজিয়াত বিজেপিয়ে সুযোগ পালে\nগুৱাহাটী , July 29, 2020 10:55 pm\nকংগ্ৰেছৰ পৰা কোনোবা মানুহ গুচি নাযায়, কংগ্ৰেছৰ পৰা মানুহ খেদি দিয়ে। খেদি দিয়ে সাধাৰণতে দলত থকা মানুহে। এক সাক্ষাৎকাৰত এই মন্তব্য কৰে প্ৰাক্তন সাংসদ কিৰিপ চলিহাই।\nবিজেপিলৈ কংগ্ৰেছৰ কেনেকৈ সেই ল'ৰাবোৰ গৈছে মই জানো বুলি উল্লেখ কৰি চলিহাই কয় "কংগ্ৰেছৰ পৰা কোনোবা মানুহ গুচি নাযায়, কংগ্ৰেছৰ পৰা মানুহ খেদি দিয়ে। খেদি দিয়ে সাধৰণতে দলত থকা মানুহে। দলৰ কিছুমানে ভাৱে যে সিহতক আতৰালে আমি সিহতৰ স্থান লব পাৰিম"।\nআনহাতে কংগ্ৰেছৰ অভ্যন্তৰীণ কাজিয়াত সুযোগ পালে বিজেপিয়ে উল্লেখ কৰি চলিহাই কয় "বিজেপিক যদি কোনোবাই দূৰ্বল বুলি ভাবে ইয়াক ডাঙৰ ভুল কৰা হব । চাৰি বছৰ আগৰ বিজেপিৰ মাজত পাৰ্থক্য আছে"।\nযোৱা চাৰি বছৰত বিজেপিয়ে বহু যুৱ নেতাৰ অন্তৰ্ভূক্ত কৰাৰ লগতে কংগ্ৰেছৰ বহুখিনি ভোট বিজেপিয়ে দখল কৰিলে বুলি উল্লেখ কৰি চলিহাই কয় "হিমন্তই অকলে লৈ যোৱা নাই, কংগ্ৰেছৰ অভ্যন্তৰীণ সংঘাত হোৱাত বহুসংখ্যক ভোট লৈ গ'ল। যোৱা সমূহক ঘূৰাই আনিবলৈ কংগ্ৰেছৰ পদক্ষেপ দৃষ্টিগোচৰ হোৱা নাই । আনকি আহ্বানো জনোৱা নাই"।\nবিজেপিক ওফৰাবলৈ হ'লে একলগ হ'ব লাগিব যদিও এক কেনেকৈ হব যদি বাকী পাৰ্টীবোৰক সন্মানে নিদিয়ে বুলি আক্ষেপ কৰি চলিহাই কয় "আমি সহায় কৰি দিম তোমালোকে একো নিদিবা তেনেকৈতো নাহিব । সকলোকে ঐক্যবদ্ধ কৰাৰ আগত দলৰ যিবোৰ গ'ল সেই বোৰক আনিব লাগে"।\n"অসম কংগ্ৰেছত জ্যেষ্ঠ নেতা নাই যদিও মই নাভাবো যিখিনি জ্যেষ্ঠ লোক আছে তেওঁলোকে কংগ্ৰেছ এৰি যাব। ৰাজনীতিতো সকলো হৈ যায় । যদি এইফালেও নাই সেইফালেও নাই মাজত বিকল্প শক্তি এটা যদি হৈ যায় তেনেহ'লে যিকোনো সম্ভাৱনাই হ'ব পাৰে । নিৰ্বাচনৰ আগতেই সেইবোৰ হয়," চলিহাই কয়।\nকংগ্ৰেছৰ সভাপতিয়ে মোক ফোন কৰিবলৈ সাহস নকৰে কাৰণ সমস্যা আছে বুলি উল্লেখ কৰাৰ লগতে চলিহাই কয় "মই যদি কৰ'বালৈ যাও মই কম,মইতো লুকধাক কৰা নাই । ধাৱমান হম নে স্থিত অৱস্থাত থাকিম সেয়া মই জানো"।\nমই পইচাৰ কাৰনে ৰাজনীতি নকৰো, মানুহৰ কাৰণে কৰো। যদি প্ৰয়োজন হয় স্থিতি ল'ম বুলি জনায় প্ৰাক্তন সাংসদজনে।\nকভিড হটস্পট হৈ পৰিল কুম্ভমেলা, ৯জন পুৰোহিতসহ দুদিনতে আক্ৰান্ত হ'ল এহেজাৰৰো অধিক\nঅসমতো হ'ব নেকি পৰীক্ষা বাতিল! কি পৰামৰ্শ আছুৰ মুখ্য উপদেষ্টা সমুজ্জ্বল কুমাৰ ভট্টাচাৰ্যৰ?\nপাকিস্তানৰ তাৰকা বাবৰ আজমৰ হাতত পৰাস্ত হ'ল ভাৰতৰ বিৰাট কোহলী! ক'ত?\nগৰু বিহু উপলক্ষ্যে অনুষ্ঠিত হ'ল গৰুৰ সৌন্দৰ্য প্ৰতিযোগিতা! অসমৰ ক'ত?
